
22-TA-1027: Noteikumu projekts (Jauns)
Valsts atbalsta īstermiņa aizdevumu veidā lauksaimniekiem piešķiršanas kārtība
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu projekts
 Noteikumi par valsts atbalstu īstermiņa aizdevumiem lauksaimniecībā
	Iebildums (TM - 07.04.2022. - pēc termiņa)
Vēršam uzmanību, ka noteikumu projekta nosaukums neatbilst Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 90., 91. un 92. punktam, kas noteic, ka noteikumu projekta nosaukumu veido iespējami īsu un atbilstošu likumā noteiktajam pilnvarojumam Ministru kabinetam un noteikumu saturam, vārdus “kārtība”, “noteikumi” v.tml. rakstot kā nosaukuma pēdējo vārdu. Nosaukumu ar vārdiem “Noteikumi par” iesāk tikai retos izņēmuma gadījumos (sk. minēto noteikumu 92. punktu). Attiecīgi lūdzam precizēt noteikumu projekta nosaukumu.
Piedāvātā redakcija
-
	Ņemts vērā
Noteikumu projekta nosaukums precizēts un veidots iespējami īss, nosakot to kā valsts atbalsta īstermiņa aizdevumu veidā lauksaimniekiem piešķiršanas kārtību, kas pēc būtības ietver arī uzraudzības un administrēšanas kārtību, kas atrunāta noteikumu projekta pirmajā punktā un ir atbilstoša noteikumu saturam, kā arī vārdu "kartība" rakstot kā nosaukuma pēdējo vārdu. 
	 Valsts atbalsta īstermiņa aizdevumu veidā lauksaimniekiem piešķiršanas kārtība

	2.
	Noteikumu projekts
7. Īstermiņa aizdevumu lauksaimnieks ir tiesīgs saņemt vienu reizi gadā, ja ir atmaksāts iepriekš saņemtais īstermiņa aizdevums.
	Iebildums (TM - 07.04.2022. - pēc termiņa)
Lūdzam saskaņā ar noteikumu Nr. 617 9.1. apakšpunktu noteikumu projekta anotācijā sniegt izvērstāku skaidrojumu par noteikumu projekta 7. punkta nepieciešamību un mērķi, lai nodrošinātu, ka regulējums negatīvi un bez būtiska pamatojuma neietekmē lauksaimnieku jau iegūtās tiesības. Īpaši, ņemot vērā, ka šāds regulējums Noteikumos Nr. 299 nav paredzēts, lūdzam skaidrot, vai noteikumu projekta 6. punkts tiks piemērots vienīgi attiecībā uz lauksaimniekiem, kuriem atbalstu izsniedz saskaņā ar noteikumu projekta, vai arī skaidrot, kā noteikumu projektā ietvertais tiesiskais regulējums sader ar tiesiskās paļāvības principu un kā attiecīgais regulējums ietekmēs lauksaimniekus, kuri jau saņēmuši īstermiņa aizdevumus saskaņā ar noteikumiem Nr. 299. Tiesiskās paļāvības princips noteic, ka privātpersona var paļauties, ka iestādes rīcība ir tiesiska un konsekventa, tai skaitā persona var paļauties, ka tā noteiktajā laikā varēs īstenot tai iegūtās tiesības. Satversmes tiesa ir norādījusi (2009. gada 26. novembra spriedums lietā Nr. 2009-08-01), ka gadījumā, kad normatīvā regulējuma grozījumu rezultātā notiek vai ir iespējama privātpersonu tiesiskā stāvokļa pasliktināšanās, tiesiskās paļāvības princips nodrošina šo personu tiesību aizsardzību, proti, persona var paļauties, ka tā noteiktajā laikā varēs īstenot tai iegūtās tiesības. Līdz ar to lūdzam noteikumu projektā anotācijā izvērsti skaidrot, kā regulējums ietekmēs lauksaimniekus (vai pasliktināsies to tiesiski iegūtais stāvoklis), tai skaitā, vai lauksaimnieki ir informēti par iespējamām izmaiņām un tie tām brīvprātīgi piekrituši. Attiecīgi lūdzam precizēt anotāciju un, ja nepieciešams, noteikumu projektu.
Piedāvātā redakcija
-
	Ņemts vērā
Precizēta noteikumu projekta anotācijas 1.3. sadaļa
	7. Atbalstu īstermiņa aizdevuma veidā lauksaimnieks ir tiesīgs saņemt vienu reizi gadā, ja ir atmaksāts iepriekš saņemtais atbalsts īstermiņa aizdevuma veidā.

	3.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (TM - 07.04.2022. - pēc termiņa)
Lūdzam precizēt anotācijas 1.3. sadaļas problēmas aprakstu. Vēršam uzmanību, ka šobrīd no anotācijā iekļautās informācijas problēmas aprakstā (jeb tās neesamības) nav pilnībā skaidrs, kādēļ noteikumu projekts sagatavots (proti, kāda ir problēma, kuru iecerēts risināt ar noteikumu projektā paredzēto regulējumu).
Vēršam arī uzmanību, ka anotācijas 6.4. sadaļā, kā arī citā informācijā par projektu TAP portālā minēts, ka Zemkopības ministrija bija sagatavojusi noteikumu projektu (22-TA-482) "Grozījumi Ministru kabineta 2020. gada 14. maija noteikumos Nr. 299 "Noteikumi par valsts atbalstu īstermiņa aizdevumiem lauksaimniecībā Covid-19 izplatības negatīvās ietekmes mazināšanai"”, tomēr ņemot vērā saskaņošanas procesā izteiktos konceptuālos iebildumus, nepieciešams bija izstrādāt jaunu noteikumu projektu. Aicinām īsumā izklāstīt arī konceptuālos iebildumus, kuru dēļ sagatavots jauns noteikumu projekts, kā arī minēt tos anotācijas 1.3. sadaļā un skaidrot, kādēļ bija nepieciešamība izstrādāt jaunu noteikumu projektu, kā arī skaidrot atšķirības no sākotnējā projekta (piemēram, šis noteikumu projekts atšķirībā no 22-TA-482 neparedz valsts atbalstu īstermiņa aizveduma veidā saistībā ar Covid-19 izplatības negatīvo ietekmi, kā arī konkrēti neparedz regulējuma saistību ar būtisku dīzeļdegvielas, energoresursu, minerālmēslu un citu izejvielu cenu sadārdzinājumu dēļ Krievijas karadarbības Ukrainā; noteikumu projekts attiecas ne tikai uz konkrēti 2022. gadu, bet arī turpmākiem gadiem (“kārtējā gadā”) u.c.).
Papildus saskaņā ar noteikumu Nr. 617 9.1. apakšpunktu lūdzam arī noteikumu projekta anotācijas 1.3. sadaļā sniegt pamatotu skaidrojumu par visu noteikumu projektā paredzētā regulējuma nepieciešamību un mērķi. Vēršam uzmanību, ka šobrīd nav skaidrojuma vairākām būtiskām normām (piemēram, noteikumu projekta 22. un 23. punktam, īpaši ņemot vērā, ka sākotnējais projekts 22-TA-482 paredzēja saistībā ar Covid-19 izplatības negatīvo ietekmi paredzētā valsts atbalsta īstermiņa aizdevumu veidā turpināšanu līdz 2022. gada 30. jūnijam; 20. punktam (sk. salīdzinājumam 22-TA-482 anotāciju) vai arī skaidrojums ir nepilnīgs (piemēram, aprakstīts ir noteikuma projekta 5.1. apakšpunktā minētais nosacījums, bet vispār nav minēts, ka ir vēl arī 5.2. apakšpunktā minētais nosacījums).
Piedāvātā redakcija
-
	Ņemts vērā
Precizēta noteikumu projekta anotācijas 1.3.sadaļa.
	1.3. Pašreizējā situācija, problēmas un risinājumi

	4.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu 
	Iebildums (TM - 07.04.2022. - pēc termiņa)
Ņemot vērā, ka noteikumu projekta 22. punkts paredz atzīt par spēku zaudējušiem Ministru kabineta 2020. gada 14. maija noteikumus Nr. 299 "Noteikumi par valsts atbalstu īstermiņa aizdevumiem lauksaimniecībā Covid-19 izplatības negatīvās ietekmes mazināšanai" (Latvijas Vēstnesis, 2020, 96D. nr.; 2021, 77. nr.), lūdzam precizēt anotācijas 4. sadaļu “Tiesību akta projekta ietekme uz spēkā esošo tiesību normu sistēmu”.
Piedāvātā redakcija
-
	Ņemts vērā
Precizēta noteikumu projekta anotācijas 4.sadaļa.
	4. Tiesību akta projekta ietekme uz spēkā esošo tiesību normu sistēmu

	5.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem 
	Iebildums (TM - 07.04.2022. - pēc termiņa)
Vēršam uzmanību uz vairākām neprecizitātēm anotācijas 5.4. sadaļas 1. tabulā: 1) lūdzam precizēt Regulas Nr. 1408/2013 4. panta ieviesto vienību (proti, precizēt, kura punkta “a” apakšpunkts ir ieviests noteikumu projekta 15.5. apakšpunktā); 2) ņemot vērā noteikumu projekta 19. punktā iekļauto atsauci uz Regulas Nr. 1408/2013 6. panta 4. punktu, lūdzam 1. tabulā norādīt informāciju par tās ieviešanu noteikumu projekta 19. punktā; 3) aicinām precizēt informāciju par Regulas Nr. 1408/2013 1. panta 1. punkta ieviešanu (ieviests arī noteikumu projekta 2. punktā); 4) aicinām pārskatāmības labad ieviestās regulu vienības uzskaitīt secīgi, nevis haotiski.
Piedāvātā redakcija
-
	Ņemts vērā
Precizēta noteikumu projekta anotācijas 5.4. 1.tabula.
	5.4. 1. tabula. Tiesību akta projekta atbilstība ES tiesību aktiem

	6.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām 
	Iebildums (TM - 07.04.2022. - pēc termiņa)
Aicinām izvērtēt un, ja nepieciešams, precizēt anotācijas 7. sadaļā norādīto informāciju par tiesību akta projekta izpildes nodrošināšanu un tās ietekmi uz institūcijām, ņemot vērā, ka noteikumu projekts paredz Lauku atbalsta dienestam tiesības piešķirt valsts atbalstu īstermiņa aizdevumiem.
Piedāvātā redakcija
-
	Ņemts vērā
Precizēta noteikumu projekta anotācijas 7.sadaļa.
	7. Tiesību akta projekta izpildes nodrošināšana un tās ietekme uz institūcijām

	7.
	Noteikumu projekts
 Noteikumi par valsts atbalstu īstermiņa aizdevumiem lauksaimniecībā
	Priekšlikums (FM - 06.04.2022.)
Lūdzam noteikumu projekta nosaukumā, noteikumu projekta tekstā, kā arī anotācijā vārdu “īstermiņa aizdevums” vietā lietot vārdus “atbalsts īstermiņa aizdevumu veidā”.
Piedāvātā redakcija
-
	Ņemts vērā
Noteikumu projekta nosaukumā, noteikumu projekta tekstā, kā arī anotācijā vārdu “īstermiņa aizdevums” vietā lietoti vārdi “atbalsts īstermiņa aizdevumu veidā”.
	 Valsts atbalsta īstermiņa aizdevumu veidā lauksaimniekiem piešķiršanas kārtība

	8.
	Noteikumu projekts
5.1. ja kārtējā gadā ir pieteicies vienotajam platības maksājumam saskaņā ar normatīvajiem aktiem par tiešo maksājumu piešķiršanas kārtību lauksaimniekiem. Lauksaimniecībā izmantojamā zeme ir deklarēta vienotā platības maksājuma saņemšanai ar kultūraugu un zemes izmantošanas kodu 710 un 720, kā arī lauksaimniekam kārtējā gada 1. aprīlī Lauksaimniecības datu centrā ir reģistrēti lauksaimniecības dzīvnieki;
	Priekšlikums (TM - 07.04.2022. - pēc termiņa)
Aicinām pilnveidot noteikumu projekta 5.1. apakšpunkta redakciju, lai tā būtu skaidrāka un valodnieciski loģiskāka, otro teikumu izdalot kā atsevišķu 5. punkta apakšpunktu, ja tas ir kumulatīvs nosacījums papildus 5.1. apakšpunkta pirmajā teikumā minētajam nosacījumam un 5.2. apakšpunktā iekļautajam nosacījumam, vai arī apvienojot to vienā teikumā ar 5.1. apakšpunkta pirmo teikumu, izmantojot vārdus “un ja”.
Papildus vēršam uzmanību, ka 5.2. apakšpunktā iekļauta atsauce uz nepareizo noteikumu vienību (8. punktu), attiecīgi lūdzam precizēt.
Piedāvātā redakcija
-
	Ņemts vērā
Precizēts noteikumu projekta 5.punkts.
	5.1. ja kārtējā gadā ir pieteicies vienotajam platības maksājumam saskaņā ar normatīvajiem aktiem par tiešo maksājumu piešķiršanas kārtību lauksaimniekiem;

	9.
	Noteikumu projekts
10. Atbilstoši šo noteikumu 9. punktā minētajam nosacījumam Lauku atbalsta dienests katram īstermiņa aizdevumam aprēķina subsīdiju ekvivalentu un to uzskaita kā valsts atbalstu.
	Priekšlikums (TM - 07.04.2022. - pēc termiņa)
Aicinām apsvērt iespēju vai nu noteikuma projekta 10. punktu novietot pirms 9. punkta, vai arī, tā kā 10. punkts daļēji dublē jau 9. punktā minēto, apvienot tos vienā punktā, piemēram, šādā redakcijā: “Lauku atbalsta dienests subsīdijas ekvivalentu katram īstermiņa aizdevumam uzskaita kā valsts atbalstu un to aprēķina, faktiski piemēroto [..].”
Piedāvātā redakcija
-
	Ņemts vērā
Noteikumu projektā mainīta 9. un 10.punkta secība.
	9. Atbilstoši šo noteikumu 10. punktā minētajam nosacījumam Lauku atbalsta dienests katram atbalstam īstermiņa aizdevuma veidā aprēķina subsīdiju ekvivalentu un to uzskaita kā valsts atbalstu.

	10.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (TM - 07.04.2022. - pēc termiņa)
Noteikumos Nr. 299 iekļauta norma par īstermiņa aizdevumu apvienošanas iespējamību (21.2 punkts). Aicinām izvērtēt, vai nav nepieciešams līdzīgu normu iekļaut noteikumu projektā, vai arī lūdzam skaidrot anotācijā, vai saskaņā ar noteikumu projektu izsniegto aizdevumu var kombinēt ar citu atbalstu (tostarp, piemēram, aizdevumu, kas izsniegts saskaņā ar Noteikumiem Nr. 299).
Piedāvātā redakcija
-
	Ņemts vērā
Izvērtējums veikts, nav nepieciešami precizējumi ne noteikumu projektā, ne arī anotācijā, jo kā jau anotācijas 1.3. sadaļā skaidrots, tad noteikumu projekts neparedz īstermiņa aizdevuma piešķiršanu kā valsts atbalstu atbilstoši Eiropas Komisijas lēmumam atbilstoši Komisijas 2020. gada 19. marta paziņojumam "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863).
	1.3. Pašreizējā situācija, problēmas un risinājumi



